
	Birštono savivaldybės tarybai
	
	     

	

	Išvada Dėl galimybės birštono savivaldybei toliau skolintis iš europos investicijų banko pagal 2011-03-25 d. birštono savivaldybės tarybos sprendimą nr.-49  imti 4000 tūkst. Lt ilgalaikę paskolą.

	     

	


2012 m. spalio  17 d. Nr. 3-20
            Vadovaudamasi Lietuvos Respublikos vietos savivaldos įstatymo 27 straipsnio 1 dalies 3 punktu ir 16 straipsnio 28 punktu Birštono savivaldybės kontrolierė Zita Pranckevičienė patikrino Birštono savivaldybės administracijos Biudžeto skyrių, dėl galimybės Birštono savivaldybei toliau skolintis iš Europos investicijų banko pagal 2011-03-25 d. Birštono savivaldybės tarybos sprendimą Nr. TS-49 imti ilgalaikę 4000 tūkst. Lt paskolą  laikotarpiui iki 10 metų investiciniams projektams pagal pateiktą sąrašą finansuoti.                                                                                                                      


Savivaldybė paskolas gali imti laikydamasi Lietuvos Respublikos 2012 metų valstybės ir savivaldybių biudžetų finansinių rodiklių patvirtinimo įstatymo 12 straipsnio 1 dalies 1 ir 2 punktuose  nustatytų skolinimosi limitų kur nustatyta, kad savivaldybės skola iš viso negali viršyti 70 procentų, ir  metinio savivaldybės grynojo skolinimosi suma negali viršyti 20 procentų, patvirtintų einamų metų savivaldybės biudžeto pajamų (neįskaitant iš valstybės biudžeto savivaldybei skiriamų specialių tikslinių dotacijų ir valstybės biudžetui grąžinamų bendrosios dotacijos kompensacijų).
            Patikrinus Birštono savivaldybės tarybos 2011-03-25 d. sprendimu Nr. TS-49 paskolos paėmimą ir naudojimą, nustatyta, kad pagal šį sprendimą iš Europos investicijų banko nuspręsta imti ilgalaikę paskolą 4000 tūkst. Lt pridedame  priede  patvirtintiems investiciniams projektams finansuoti. Į projektų, finansuojamų iš Lietuvos Respublikai suteiktos Europos investicijų banko paskolos sąrašą patvirtintą 2011-03-25 d. sprendimu Nr. TS-49 nebuvo įtraukti nauji laimėti projektai t. y. Pušyno gatvės rekonstravimas ir Dviračių trąsų plėtra Birštono kurorte. Kadangi šiai dienai iš Europos investicijų banko pasiskolinta 670 tūkst. Lt, tai yra Birštono savivaldybė neišnaudojusi nustatyto skolinimosi limito ir turi galimybę papildyti projektų finansuojamų iš Lietuvos Respublikai suteiktos Europos investicijų banko paskolos sąrašą ir toliau skolintis iki 4000 tūkst. Lt numatytos skolintis sumos.
             Savivaldybės kontrolierė                                                            Zita Pranckevičienė
